આ મેચ દ્વારા ભારત-પાક વચ્ચે એક નવા યુગનો પ્રારંભ જોવા મળ્યો હતો. આમિરે પહેલી ત્રણ વિકેટ ઝડપતાં એવું લાગી રહ્યું હતું કે જો મેચ 50 ઓવરની હોત તો પૂરી ટીમને આઉટ કરી દેત. પરંતુ જે રીતે કોહલીએ આમિરની બોલિંગનો સામનો કર્યો તે કોઇ વર્લ્ડકલાસ બેટ્સમેન જ કરી શકે. પ્રથમ ત્રણ ઓવરમાં 8 રન પર ત્રણ વિકેટ ગુમાવનાર ટીમ ઇન્ડિયા સામે 83 રન બહુ મોટો લક્ષ્ય લાગી રહ્યો હતો. પરંતુ એવા સમયે ટીમ ઇન્ડિયા ઉપસુકાની એવા વિરાટે ભારતીય ટીમની કમાન સંભાળી લીધી હતી. તો બીજી બાજુ ટીમના પૂર્વ કપ્તાન અને બીજા વર્લ્ડકપ જીતનાર ટીમ ઇન્ડિયાના સૌથી અનુભવી ખેલાડી યુવીએ કોહલીને સુંદર સાથ આપ્યો હતો. તે બંને ખેલાડીએ જે રમત દાખવી તેની જેટલી પ્રશંસા કરો તેટલી ઓછી છે.